Savez za bolju budućnost Bosne i Hercegovine
Savez za bolju budućnost Bosne i Hercegovine (SBB BiH) jest politička stranka u Bosni i Hercegovini. Deklariše se uglavnom kao umjereno desna stranka centra. Stranka je osnovana u oktobru 2009. godine. Trenutni predsjednik i osnivač stranke je Fahrudin Radončić, vlasnik i osnivač novina Dnevnog avaza. SBB je, zahvaljujući uspjehu na Općim izborima u Bosni i Hercegovini 2018. godine postao parlamentarna stranka i ima jednog poslanika u Predstavničkom domu Parlamentarne skupštine BiH i 8 u Predstavničkom domu Parlamenta Federacije BiH. Predsjednik Saveza za bolju budućnost BiH, Fahrudin Radončić, zauzeo je drugo mjesto na izborima za bošnjačkog člana Predsjedništva BiH, iza Bakira Izetbegovića a ispred Harisa Silajdžića. Po izbornim rezultatima, Savez za bolju budućnost BiH je treća stranka po broju osvojenih glasova iz Federacije BiH, više glasova osvojili su Socijaldemokratska partija Bosne i Hercegovine (SDP) i Stranka demokratske akcije (SDA).